/* KOM/2011/0372 galutinis */ 2012 M. BENDROJO BIUDŽETO PROJEKTO_TAISOMASIS RAŠTAS NR. 1_ IŠLAIDŲ SUVESTINĖ PAGAL SKIRSNIUS_III SKIRSNIS – Komisija





2012 M. BENDROJO BIUDŽETO PROJEKTO TAISOMASIS RAŠTAS NR. 1 IŠLAIDŲ SUVESTINĖ PAGAL SKIRSNIUS III skirsnis – Komisija Atsižvelgdama į: - Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, - 2002 m. birželio 25 d. Tarybos reglamentą (EB, Euratomo) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, - 2011 m. gegužės 26 d. Komisijos pateiktą 2012 finansinių metų Europos Sąjungos bendrojo biudžeto projektą[2], - bendrą komunikatą „Kintanti Europos Sąjungos kaimynystė“[3] ir jo finansinę teisės akto pasiūlymo pažymą, - bendrą komunikatą dėl partnerystės siekiant demokratijos ir bendros gerovės[4], dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2012 m. bendrojo biudžeto projekto taisomąjį raštą Nr. 1. TURINYS 1. ĮVADAS 3 2. EUROPOS KAIMYNYSTėS IR PARTNERYSTėS PRIEMONEI SKIRTų Lėšų PADIDINIMAS 3 2.1. BENDROJI INFORMACIJA IR APžVALGA 3 2.2. PAPILDOMO FINANSAVIMO PASKIRTIS 5 2.3. PARAMOS GAVėJAI 5 2.4. PAPILDOMO FINANSAVIMO šALTINIAI 6 2.4.1. 2011 m. biudžetas 6 2.4.2. 2012 m. biudžeto projektas 6 2.4.3. 2013 m. finansinis programavimas 7 3. IšVADA 8 4. SUVESTINė LENTELė PAGAL FINANSINėS PROGRAMOS IšLAIDų KATEGORIJAS 9 IŠLAIDŲ SUVESTINĖ PAGAL SKIRSNIUS Įplaukų ir išlaidų suvestinės pagal skirsnius pakeitimai pateikiami svetainėje EUR-Lex ( http://eur-lex.europa.eu/budget/www/index-en.htm ). Informacijai skirtas suvestinės pagal skirsnius pakeitimų tekstas anglų kalba pateikiamas biudžeto priede. ĮVADAS Šis 2012 m. bendrojo biudžeto projekto (2012 m. BP) taisomasis raštas Nr. 1 (TR Nr. 1) apima tokius elementus: - įsipareigojimų asignavimų padidinimą 400 mln. EUR, siekiant paremti papildomas ES kaimynystės regionui skirtas priemones vadovaujantis neseniai priimtu bendru komunikatu „Kintanti Europos Sąjungos kaimynystė“[5]: Europos kaimynystės ir partnerystės priemonei (EKPP) skirti 395,5 mln. EUR, o Europos demokratijos ir žmogaus teisių rėmimo priemonei (EIDHR) – 4,5 mln., - susijusį 104,1 mln. EUR mokėjimų asignavimų perkėlimą iš kitų 4 antraštinės dalies programų: 102,8 mln. EUR į EKPP ir 1,3 mln. EUR į EIDHR. Bendrai mokėjimų asignavimų sumai poveikio nėra. Įsipareigojimų asignavimų padidinimas 400 mln. EUR bus dengiamas iš 4 antraštinės dalies maržos (246,7 mln. EUR) ir lankstumo priemonės lėšų (153,3 mln. EUR). EUROPOS KAIMYNYSTėS IR PARTNERYSTėS PRIEMONEI SKIRTų Lėšų PADIDINIMAS Bendroji informacija ir apžvalga Atlikus praėjusiais metais inicijuotą Europos kaimynystės politikos (EKP) strateginę peržiūrą, nustatytos sritys, kuriose vykdoma politika galėtų būti žymiai sustiprinta. Dėl pietinėse Viduržemio jūros regiono šalyse kilusių revoliucijų ir neramumų, taip pat tų šalių gyventojų aiškiai išreikšto politinių ir ekonominių pokyčių siekio ES parama reikalingesnė nei bet kada ir ją reikia nukreipti į tas sritis, kuriose ES ir šalys partnerės gali ir turi nuveikti daugiau. Be to, ES lieka įsipareigojusi tvirtai remti demokratizacijos ir reformų procesus visose kaimyninėse pietų ir rytų šalyse. Bendrame komunikate „Kintanti Europos Sąjungos kaimynystė“ išdėstyti pasiūlymai, grindžiami EKP strateginės peržiūros rezultatais, ir atsižvelgiant į juos formuojama strategija, susijusi su Rytų Europa ir Pietų Kaukazu toliau tęsiant Rytų partnerystę, ir su pietinių Viduržemio jūros regiono šalimis, remiantis „naująja partneryste siekiant demokratijos ir bendros gerovės“[6]. Siūlydama „partnerystę siekiant demokratijos ir bendros gerovės“, ES visų pirma siekia remti Egipte ir Tunise prasidėjusius demokratinius pokyčius, kurie gali išplisti ir į kitas pietines Viduržemio jūros regiono šalis. Bendrame komunikate siūloma įgyvendinti naująją kaimynystės politikos strategiją ir nustatyta, kad iki 2013 m. regionui prireiks papildomų išteklių, kurie gali siekti iki 1 242 mln. EUR (iš įvairių šaltinių). 2011–2013 m. EKPP finansinį paketą siūloma padidinti 751 mln. EUR[7] , o Europos demokratijos ir žmogaus teisių rėmimo priemonei (EIDHR) skirtas lėšas – 4,5 mln. EUR . Maždaug 355,5 mln. EUR suma bus perkelta iš kitų priemonių, be kita ko, atitinkamų administracinės paramos išlaidų. Toliau pateiktoje lentelėje nurodytos programos, kurioms reikia skirti daugiau lėšų, taip pat papildomi regiono finansavimo šaltiniai ir jų pasiskirstymas 2011–2013 m. laikotarpiu. Poveikis konkrečioms eilutėms nurodytas biudžeto priede. (Įsipareigojimų asignavimai mln. EUR) EKP peržiūros finansavimo iš ES biudžeto 2011–2013 m. apžvalga | 2011 m. | 2012 m. | 2013 m. | Iš viso | 1. Padidinimai, iš jų: | 85,460 | 400,000 | 270,000 | 755,460 | EKPP | 85,460 | 395,500 | 270,000 | 750,960 | EIDHR | 4,500 | 4,500 | 2. Kitų EKP regionui skirtų išorės pagalbos ir krizės valdymo priemonių lėšų perskirstymas, iš jo: | 22,700 | 60,000 | 160,000 | 247,200 | EIDHR ir VBP, nevalstybiniai subjektai | 12,700 | 12,700 | Makrofinansinė pagalba | 50,000 | 50,000 | 100,000 | Stabilumo priemonė | 10,000 | 10,000 | 20,000 | 40,000 | Atidėjimai į Garantijų fondą už EIB paskolas | 90,000 | 90,000 | IŠ VISO (1+2) | 108,160 | 460,000 | 430,000 | 998,160 | 3. EIB grįžtamųjų lėšų pakartotinis naudojimas | 174,000 | 35,000 | 35,000 | 244,000 | IŠ VISO PAPILDOMŲ IŠTEKLIŲ REGIONUI (1 + 2 + 3) | 282,160 | 495,000 | 465,000 | 1 242,160 | Padidinimų finansavimo šaltiniai, iš jų: | 85,460 | 400,000 | 270,000 | 755,460 | 4 antraštinės dalies marža | 246,656 | 246,656 | Lankstumo priemonė | 153,344 | 153,344 | Lėšų perskirstymas, iš jo: | 85,460 | 270,000 | 355,460 | VBP | 51,000 | 100,000 | 151,000 | Įnašas ERPB | 34,460 | 34,460 | PNPP | 60,000 | 60,000 | SP | 70,000 | 70,000 | Kita, ypač BUSP | 40,000 | 40,000 | Papildomas finansavimas iš neatidėliotinos pagalbos rezervo, iš jo: | 65,000 | 65,000 | Humanitarinės pagalbos priemonė | 60,000 | 60,000 | Civilinės saugos priemonė trečiosiose šalyse | 5,000 | 5,000 | BENDRA SUMA | 347,160 | 495,000 | 465,000 | 1 307,160 | Šis taisomasis raštas susijęs su naujajai EKP strategijai įgyvendinti būtino padidinimo 2012 m. dalimi; raštu atitinkamai iš dalies keičiamos susijusios 2012 m. biudžeto projekto eilutės – EKPP ir EIDHR įsipareigojimų asignavimams papildomai skiriama 400 mln. EUR . Atsižvelgiant į įgyvendinimo terminus ir su įgyvendinimo sąlygomis susijusius neaiškumus, Komisija siūlo 120,1 mln. EUR perkelti iš mokėjimų asignavimų, kurie jau įtraukti į 2012 m. biudžeto projektą (žr. biudžeto priedą). Jei prireiktų ir atsižvelgiant į regiono pajėgumą įsisavinti lėšas, per metus Komisija gali paprašyti skirti papildomų mokėjimų asignavimų ir dėl to atlikti biudžeto lėšų perkėlimą ir (arba) biudžetą iš dalies pakeisti. Biudžeto valdymo institucijai Komisija teikia atskirus pasiūlymus dėl 2011 m. biudžeto asignavimų perkėlimo EKPP. EKPP teisinė bazė puikiai pritaikyta, kad pagal ją būtų galima įgyvendinti naująsias peržiūroje nustatytas bendradarbiavimo priemones. Siūlomas padidinimas atitinka Tarpinstitucinio susitarimo dėl biudžetinės drausmės ir patikimo finansų valdymo 37 punkte[8] nustatytus reikalavimus, nes jo reikia, kai „dėl aiškių ir tiksliai apibrėžtų priežasčių iškyla naujų objektyvių ilgalaikių aplinkybių, atsižvelgiant į programos įgyvendinimo rezultatus“. Papildomo finansavimo paskirtis Finansinė parama bus teikiama siekiant toliau stiprinti partnerystę su regiono gyventojais, remti tvarų ir integracinį augimą, tenkinti papildomus poreikius, kylančius dėl šalyse partnerėse vykstančių demokratinių pokyčių, siekti pažangos įgyvendinant Tūkstantmečio vystymosi tikslus, taip pat finansuoti naujas dėl šios peržiūros kylančias iniciatyvas, visų pirma partnerystės su visuomene, kaimo ir regioninės plėtros srityse. Nauja veikla, kuria išvardytųjų tikslų bus siekiama konkrečiomis priemonėmis, apima tris pagrindines sudedamąsias dalis: 1 dalis. Demokratiniai pokyčiai ir institucijų kūrimas Remiami demokratiniai pokyčiai ir institucijų kūrimas – įgyvendinama išsami institucijų kūrimo programa siekiant demokratinės pertvarkos ir kiti susiję veiksmai, kurie skirti demokratinei visuomenei ypač svarbioms institucijoms ir kuriais padedama vykdyti saugumo sektoriaus demokratinę reformą. Numatomi rezultatai – didesnė pagarba žmogaus teisėms ir pagrindinėms laisvėms, geresnis demokratinis valdymas, savarankiškesnė ir veiksmingesnė teismų sistema, mažesnė korupcija, geresnė saugumo sektoriaus demokratinė priežiūra, didesnis mobilumas dėl geresnio pasienio ir migracijos valdymo ir labiau su ES acquis suderinti teisės aktai. 2 dalis. Partnerystės su gyventojais stiprinimas, plečiant studentų, mokslininkų ir jaunimo ryšius, pvz., skatinant studentų ir akademinių darbuotojų judumą vykdant universitetų bendradarbiavimą („Erasmus Mundus“), struktūrinį bendradarbiavimą universitetams modernizuoti („Tempus“), mokyklų bendradarbiavimą pradėjus vykdyti ES programą „eTwinning“ arba skatinant jaunimo ryšius. 3 dalis. Tvarus ir integracinis augimas ir ekonominė plėtra Skatinamas tvarus ir integracinis augimas – remiamos mažosios ir vidutinės įmones (MVĮ), mažinami šalių partnerių ekonominiai ir socialiniai skirtumai įgyvendinant bandomąsias programas, parengtas pagal ES sanglaudos ir kaimo plėtros politiką. ES biudžeto parama regionui nukreipiama ne tik per EKPP, bet ir per EIDHR , pagal kurią galima tiesiogiai finansuoti pilietinės visuomenės subjektus, kaip antai žmogaus teisių gynėjus arba nevyriausybines organizacijas (NVO). 2012 m. biudžeto projekto 19 04 skyrių (EIDHR) siūloma papildyti 4,5 mln. EUR , siekiant remti pilietinę visuomenę demokratinių pokyčių pereinamojo laikotarpio metu. Paramos gavėjai Vadovaudamasi atnaujinta Europos kaimynystės politika ES siekia remti pažangą siekiant tvirtos demokratijos, visų pirma Egipte ir Tunise prasidėjusius demokratinius pokyčius, kurie gali pasklisti ir į kitas šalis. Kad šie pokyčiai atneštų tvarių rezultatų, būtina demokratinių institucijų reforma ir ekonomikos augimas. Be to, kaimyninių šalių gyventojai turi įsitikinti, kad ES pasirengusi padėti šiuo sudėtingu pokyčių laikotarpiu. Veiklos, kuria siekiama stiprinti partnerystę su visuomene (2 dalis), rezultatais naudosis visos šalys partnerės, tačiau kitose dviejose dalyse numatytas finansavimas šalims partnerėms bus skiriamas vadovaujantis abipuse atskaitomybe grindžiamu paramos pagal pažangą principu. Šiuo atveju ES paramos dydis priklausys nuo pažangos demokratijos kūrimo ir stiprinimo, taip pat teisinės valstybės kūrimo srityje. Kuo didesnę ir spartesnę pažangą šalis darys vykdydama vidaus reformas, tuo daugiau paramos gaus iš ES, įskaitant paramą iš ES biudžeto. Šie pirmaeiliai įsipareigojimai bus nustatyti atsižvelgiant į kiekvienos šalies poreikius ir padėtį regione. Bus atsižvelgiama į tai, kad prasmingos reformos reikalauja didelių pradinių sąnaudų. ES peržiūrės arba net sumažins finansavimą šalims, kurios nevykdys reformų. Papildomi asignavimai įtraukti į: - 19 08 antraštinės dalies biudžeto punktus, skirtus finansiniam bendradarbiavimui su Viduržemio jūros regiono šalimis pagal EKP (308,75 mln. EUR įrašyta į 19 08 01 01 punktą) ir EKP Rytų šalims (75 mln. EUR – į 19 08 01 03 punktą), taip siekiant patenkinti didesnius poreikius, susijusius su demokratiniais pokyčiai pietinėse Viduržemio jūros regiono šalyse. Tačiau, kiek to reikalaujama pagal naujuosius sąlygų – diferenciacijos ir paramos pagal pažangą – principus, biudžeto vykdymo metu lėšų paskirstymas gali būti patikslintas perkėlimais. Stiprinant EKPP 11,75 mln. EUR bus padidintos ir administracinės valdymo išlaidos (19 01 04 02 punktas), - į EIDHR biudžeto punktą (19 04 01), siekiant finansuoti konkrečias iniciatyvas, skirtas demokratiniams pokyčiams pietinėse kaimyninėse šalyse remti (4,5 mln. EUR). Papildomo finansavimo šaltiniai Regionui skirto papildomo finansavimo šaltiniai – esamų išorės santykių priemonių lėšų perskirstymas ir perprogramavimas; drauge siūloma panaudoti nepaskirstytą maržą iki daugiametės finansinės programos 4 išlaidų kategorijos viršutinės ribos ir 2012 m. mobilizuoti lankstumo priemonę. 2011 m. biudžetas 2011 m. bus galima panaudoti papildomus 85,5 mln. EUR, gautus perkėlus asignavimus iš Vystomojo bendradarbiavimo priemonės (51 mln. EUR) ir 34,5 mln. EUR sumažinus ES įnašą Europos rekonstrukcijos ir plėtros bankui (ERPB). 2012 m. biudžeto projektas Papildoma 400 mln. EUR suma, kurios prašoma šiame taisomajame rašte, 2012 m. bus padengta iš: - nepaskirstytos maržos iki 4 išlaidų kategorijos viršutinės ribos (246,7 mln. EUR). Dalis 2012 m. biudžeto projekte nurodytos maržos susidarė sumažinus iš pradžių 2012 m. Vystomojo bendradarbiavimo priemonei (89 mln. EUR), Pasirengimo narystei pagalbos priemonei (60 mln. EUR) ir Stabilumo priemonei (60 mln. EUR) numatytas sumas. Reikiami mokėjimų asignavimai taip pat bus perkelti iš minėtųjų programų. - lankstumo priemonės lėšų – 153,3 mln. EUR. Kaip paaiškinta 2012 m. sąmatos ataskaitos politinėje apžvalgoje, tam tikriems veiksmams, pvz., vykdomiems pagal VBP, PNPP ir Stabilumo priemonę, iš pradžių numatytos didesnės sumos vėliau tam tikru mastu sumažintos remiantis veiklos rodikliais, pvz., dėl vėlavimo įgyvendinti, nepakankamo lėšų įsisavinimo pajėgumo ir aiškiai nustatytų poreikių trūkumo. Ypač patikrinus pagal Vystomojo bendradarbiavimo priemonę vykdomas šalių programas nustatyta daug galimybių sumažinti daugiametėms nacionalinėms (visų pirma Lotynų Amerikos ir Azijos šalių) orientacinėms programoms skiriamas lėšas. Būtinybė panaudoti visą 246,7 mln. EUR dydžio maržą visiškai pateisinama kaimynystėje vykstančių įvykių svarba ir ES poreikiu adekvačiai į juos reaguoti. Trūkstama finansavimo suma bus gauta pritaikius lankstumo priemonę. 2013 m. finansinis programavimas Numatyta, kad 2013 m. papildoma 270 mln. EUR suma bus gauta perskirsčius Vystomojo bendradarbiavimo priemonės (100 mln. EUR), Pasirengimo narystei pagalbos priemonės (60 mln. EUR) ir Stabilumo priemonės (70 mln. EUR) lėšas, taip pat perkeliant lėšas iš kitų priemonių, visų pirma bendros užsienio ir saugumo politikos (40 mln. EUR)[9]. Dėl siūlomo perskirstymo oficiali parama vystymuisi nesumažės. Bus užtikrinama, kad perskirstytos lėšos, nors įsipareigojimai dėl jų prisiimti ir jos išleidžiamos vadovaujantis skirtingu teisiniu pagrindu, visų pirma būtų skiriamos pirmiausiam ir svarbiausiam VBP reglamento 1905/2006 2 straipsnyje nustatytam tikslui, būtent panaikinti skurdą šalyse bei regionuose partneriuose siekiant tvaraus vystymosi, įskaitant Tūkstantmečio vystymosi tikslų (TVT) siekimą, taip pat propaguoti demokratiją, gerą valdymą, pagarbą žmogaus teisėms ir teisinei valstybei . 2.5 Papildomas finansavimas (ne pagal EKPP ir EIDHR) Kaip minėta pirmiau, siekiant įgyvendinti naująją kaimynystės politikos strategiją, grindžiamą abipuse atskaitomybe ir bendru įsipareigojimu dėl visuotinių vertybių, kaip antai žmogaus teisių, demokratijos ir teisinės valstybės, puoselėjimo, iki 2013 m. reikės papildomų išteklių, kurie gali siekti iki 1 242 mln. EUR. Be pirmiau minėto EKPP ir EIDHR finansinių paketų didinimo, nauji regiono finansavimo šaltiniai apims: - lėšų perkėlimą iš teminėms priemonėms skirtų sumų, kurios jau įtrauktos į biudžetą ir numatytos EIDHR (2011–2012 m. jau numatyta 8,9 mln. EUR), taip pat iš kitų programų, kaip antai iš Vystomojo bendradarbiavimo priemonės nevalstybinių subjektų teminės programos (3,8 mln. EUR), - Stabilumo priemonės lėšų perkėlimą (40 mln. EUR)[10], - atidėjimus į paskolų garantijų fondą, kad būtų suteikta būtina garantija (90 mln. EUR) siekiant skirti papildomą milijardą EIB paskoloms pietinėse kaimyninėse šalyse[11], - perkeliant makrofinansinės pagalbos priemonės lėšas (100 mln. EUR)[12], - suteikiant Europos investicijų bankui (EIB) galimybę naudoti ankstesnių operacijų grįžtamąsias lėšas kapitalo investicijoms į MVĮ (244 mln. EUR). Šiuo atveju reikia, kad Taryba patvirtintų siūlomą EKPP reglamento 23 straipsnio pakeitimą. Be to, esamos nacionalinės orientacinės programos perorientuojamos į pagrindinius naujosios partnerystės tikslus, o EKPP finansiniame pakete perskirstyta 150 mln. EUR, siekiant paremti naująją EKP pilietinės visuomenės priemonę bei kitus veiksmus, kuriais siekiama stiprinti partnerystę su visuomene. Kalbant apie veiksmus krizės atveju, siekiant reaguoti į pabėgėlių krizę Libijoje mobilizuotos papildomos ES biudžeto lėšos, viršijančios tuo tikslu numatytas sumas. 2011 m. iš neatidėliotinos pagalbos rezervo minėtu tikslu 30 mln. EUR buvo papildytas humanitarinės pagalbos biudžetas; iš rezervo siūloma perkelti dar 30 mln. EUR. IšVADA 2012 m. bendrojo biudžeto projekto (2012 m. BP) taisomasis raštas Nr. 1 (TR Nr. 1) apima tokius elementus: - įsipareigojimų asignavimų padidinimą 400 mln. EUR, siekiant paremti papildomas ES kaimynystės regionui skirtas priemones vadovaujantis neseniai priimtu bendru komunikatu „Kintanti Europos Sąjungos kaimynystė“[13]: Europos kaimynystės ir partnerystės priemonei (EKPP) skirti 395,5 mln. EUR, o Europos demokratijos ir žmogaus teisių rėmimo priemonei (EIDHR) – 4,5 mln. EUR, - susijusį 104,1 mln. EUR mokėjimų asignavimų perkėlimą iš kitų 4 antraštinės dalies programų: 102,8 mln. EUR į EKPP ir 1,3 mln. EUR į EIDHR. Bendrai 2012 m. biudžeto projekte numatytai mokėjimų asignavimų sumai poveikio nėra. Komisija siūlo įsipareigojimų asignavimų padidinimą 400 mln. EUR padengti iš maržos iki 4 išlaidų kategorijos viršutinės ribos (246,7 mln. EUR) ir mobilizavus lankstumo priemonės lėšas (153,3 mln. EUR). SUVESTINė LENTELė PAGAL FINANSINėS PROGRAMOS IšLAIDų KATEGORIJAS Finansinė programa Išlaidų kategorija, išlaidų subkategorija | 2012 m. finansinė programa | 2012 m. biudžeto projektas | Taisomasis raštas Nr. 1/2012 | 2012 m. BP + TR Nr. 1/2012 | | ĮA | MA | ĮA | MA | ĮA | MA | ĮA | MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |14 853 000 000 | |15 223 600 752 |12 566 134 008 | | |15 223 600 752 |12 566 134 008 | |1b. Sanglauda augimui ir užimtumui skatinti |52 761 000 000 | |52 738 876 141 |45 134 800 000 | | |52 738 876 141 |45 134 800 000 | | Iš viso | 67 614 000 000 | | 67 962 476 893 |57 700 934 008 | | | 67 962 476 893 |57 700 934 008 | | Marža 1 | | | 151 523 107 | | | | 151 523 107 | | | 2. GAMTOS IŠTEKLIŲ IŠSAUGOJIMAS IR VALDYMAS | | | | | | | | | | Iš jų su rinka susijusios išlaidos ir tiesioginės išmokos |48 093 000 000 | |44 179 737 305 |44 102 837 025 | | |44 179 737 305 |44 102 837 025 | | Iš viso | 60 810 000 000 | | 60 158 443 305 |57 948 376 981 | | | 60 158 443 305 |57 948 376 981 | | Marža 2 | | | 651 556 695 | | | | 651 556 695 | | | 3. PILIETYBĖ, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |1 406 000 000 | |1 340 381 000 |868 333 500 | | |1 340 381 000 |868 333 500 | |3b. Pilietybė3 |699 000 000 | |683 471 000 |645 659 400 | | |683 471 000 |645 659 400 | | Iš viso | 2 105 000 000 | | 2 023 852 000 |1 513 992 900 | | | 2 023 852 000 |1 513 992 900 | | Marža | | | 81 148 000 | | | | 81 148 000 | | | 4. ES KAIP PASAULINIO MASTO VEIKĖJA 4 | 8 997 000 000 | | 9 009 280 576 |7 293 724 333 |400 000 000 | |9 409 280 576 |7 293 724 333 | | Marža | | | 246 656 424 | | | | -153 343 576 | | | 5. ADMINISTRAVIMAS 5 | 8 670 000 000 | | 8 281 389 366 |8 281 684 366 | | | 8 281 389 366 |8 281 684 366 | | Marža | | | 472 610 634 | | | | 470 610 634 | | | IŠ VISO | 148 196 000 000 |141 360 000 000 |147 435 442 140 |132 738 712 588 |400 000 000 | |147 835 442 140 |132 738 712 588 | | Marža | | | 1 603 494 860 |8 815 287 412 | | | 1 201 494 860 |8 815 287 412 | | 1 Skaičiuojant maržą pagal 1a išlaidų kategoriją į Europos prisitaikymo prie globalizacijos padarinių fondą (EGF) neatsižvelgta. 2 Atlikus perkėlimą iš moduliavimo į kaimo plėtros sritį ir iš medvilnės ir vyno sektorių restruktūrizavimo atitinkamuose regionuose (3 150,4 mln. EUR). 3 Europos Sąjungos solidarumo fondo (ESSF) suma įtraukiama pagal atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). 4 Skaičiuojant 2012 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (258,9 mln. EUR). Viršutinę ribą viršijanti 153,3 mln. EUR suma padengiama panaudojant lankstumo priemonę. 5 Skaičiuojant 5 išlaidų kategorijos maržą iki numatytos viršutinės ribos atsižvelgiama į 2007–2013 m. finansinės programos 1 išnašą – 84 mln. EUR darbuotojų įnašų į pensijų sistemą. [1] OL L 248, 2002 9 16, p. 1. [2] COM(2011) 300. [3] COM(2011) 303. [4] COM(2011) 200. [5] COM(2011) 303. [6] COM(2011) 200. [7] Šiais asignavimais papildoma 5 700 mln. EUR suma, Europos kaimynystės ir partnerystės priemonei 2011–2013 m. skirta pagal esamą finansinį programavimą. [8] 2006/C139/01. [9] Perkėlimas inicijuotinas remiantis vyriausiojo įgaliotinio pasiūlymu ir atsižvelgiant į specialias BUSP biudžetui taikomas taisykles. [10] Tiksli suma, mobilizuotina iš SP, priklausys nuo to, kiek bus nustatyta tinkamų projektų. Jeigu tų projektų vertė sieks mažiau kaip 40 mln. EUR, likusi suma bus perkelta į EKPP. [11] Jeigu atliekant EIB išorės įgaliojimų laikotarpio vidurio peržiūrą Taryba ir Parlamentas pritars padidinti viršutinę ribą ir rytinėms kaimyninėms šalims, bus atidėta būtina atidėjimų į Garantijų fondą suma. Reikėtų atkreipti dėmesį, kad vadovaujantis Garantijų fondo reglamentu (Tarybos reglamentas (EB, Euratomas) Nr. 480/2009), reikiama atidėjimų suma bus sumokėta per keletą metų, pradedant 2013 m. [12] Tiksli pagal šią priemonę mobilizuotina suma priklausys nuo makrofinansinės pagalbos gavimo reikalavimus atitinkančių šalių finansinių poreikių, nustatytų atsižvelgiant į ekonomikos stabilizavimo ir reformų programas, įgyvendinamas su TVF parama. Jeigu regionui skirtų makrofinansinės pagalbos programų vertė bus mažesnė kaip 100 mln. EUR, likusi suma gali būti perkelta į EKPP. [13] COM(2011) 303.